BRER ’POSSUM GETS IN TROUBLE 
bin-a call ’e lilly gal. ’E talk, ’e tell ’im fer let B’er Rabbit go troo 
da geerden gett. Lil gal say yasser. ’E talk, ’e tell ’im wun B’er 
Rabbit go troo da gett, dun ’e mus’ shed da gett, un no le’m come 
pas’ no mo’. Lil gal say yasser. 
“Ole Man is bin-a gone ’bout ’e wuk; lil gal, ’e do lissun. B’er 
Rabbit, ’e come tippy-toe, tippy-toe; gone in da geerden; eat dem 
pea tel ’e full up; eat tel he mos’ git seeck wit’ dem pea. Dun ’e 
start fer go out; ’e fine da gett shed. ’E shek um, ’e no open; ’e 
push um, ’e no open; ’e fair grunt, ’e push so hard, ’e no open. ’E 
bin-a call da lil gal; e’ say: — 
“‘Lil gal, lil gal! cum y-open da gett. ’T is hu’t me feelin’ fer 
fine da gett shed lak dis.’ 
“Lil gal no talk nuttin’. B’er Rabbit say:— 
“°T is-a bin hu’t me feelin’, lil gal! Come y-open da gett, lil 
gal, less I teer um loose from da hinch.’ 
“Lil gal v’ice come bahk. ’E talk: 
“‘Daddy say mus’n’.’ 
“B’er Rabbit open ’e mout\ ’E say: — 
“‘See me long sha’p toof? ’E bite you troo un troo!’ 
“Lil gal skeer; ’e tu’n loose de gett un fly. B’er Rabbit gone! 
Ole Man come bahk; ’e ahx ’bout B’er Rabbit. Lil gal say:— 
‘“’E done gone, daddy. I shed da gett, I hoi’ um fas’. B’er 
Rabbit bin show ’e toof; ’e gwan fer bite-a me troo un troo. I git 
skeer’, daddy.’ Man ahx: — 
“‘How ’e gwin fer bite you troo un troo, wun ’e toof fix bite 
grass? B’er Rabbit tell one big tale. ’E no kin bite-a you. Wun 
’e come ’g’in, you shed dem gett, you hoi’ um tight, you no le’m 
go pas’ no mo’.’ Lil gal say yasser. 
“Nex’ day mawnin’, Man go ’long ’bout ’e wuk. Lil gal, ’e 
play ’roun’, un ’e play ’roun’. B’er Rabbit, ’e is come tippy-tippy. 
’E fine gett open; ’e slip in da geerden. ’E chew dem pea, ’e gnyaw 
dem pea; ’e eat tel dem pea tas’e bad. Dun e try fer go out; gett 
shed fas’. ’E no kin git troo. ’E push, gett no open; ’e keek wit’ 
157 
